ליפוט קלוג

קברו הלא מטופח ב[[בית הקברות היהודי ברחוב קוזמה בבודפשט מאחורי קברו של לאסלו קאבוש. שמו בקושי נראה על לוח האבן הקטן השקוע באדמה.]]
ליפוט קלוג (בהונגרית: Klug Lipót; ג'נג'ש, 22 בינואר 1854<ref></ref> – בודפשט, 24 במרץ 1945)<ref></ref> היה מתמטיקאי, יהודי-הונגרי, פרופסור באוניברסיטה נספה בשואה בגיל 91. הוא היה בין עשרות המדענים היהודים שלא התנצרו כדי לקבל תואר פרופסור.

== ביוגרפיה ==
ליפוט קלוג נולד במשפחה יהודית כבנם של מיקשה קלוג ושל יוהאנה נויפלד. הוא היה סטודנט באוניברסיטה לטכנולוגיה של בודפשט (1870–1872) ולאחר מכן בבית הספר להכשרת מורים (1872–1974). בשנת 1874 קיבל תואר בהוראת גאומטריה ומתמטיקה. הוא לימד בברטיסלבה עד 1893, ואחר כך בבודפשט בבית הספר הריאלי הראשי של רובע 2. בשנת 1882 קיבל את הדוקטורט. משנת 1897 היה מורה לגאומטריה תיאורית באוניברסיטת קלוז'-נאפוקה. מחלקה זו הוקמה עבור קלוג ופעלה עד לפרישתו בשנת 1917. מטעמי חיסכון, תפקידו זה אוייש רק לאחר שהאוניברסיטה העתיקה את מושבה לסגד. (לאחר מלחמת העולם הראשונה, עקב חוזה טריאנון קלוז'-נאפוקה הועברה לרומניה).

הפיזיקאי הנודע בעל השם העולמי אדוארד טלר הזדמן לפגוש את ליפוט קלוג כנער בגיל 14 וכתב עליו שהוא היה המבוגר הראשון שפגש שאהב במה שהוא עסק, מכיוון שכולם סביבו הרגישו את העבודה כעול.<ref>[http://www.achievement.org/autodoc/page/tel0int-2: Edward Teller Interview]</ref>

בעת פרישתו, קלוג הקים קרן ממשכורת של שנה לתמיכה במתמטיקאים צעירים ומוכשרים, אך הקרן לא חילקה מלגות עד 1943. הזוכים אז היו: פרנץ ציגאני ולאסלו פייש-טוט. עשרת אלפים פנגה הונגרי נתרמו על ידו לאוניברסיטה שלו לשעבר, לפקולטה למתמטיקה ומדע של אוניברסיטת פרנץ יוזף בקלוז'-נאפוקה, כדי לתמוך כלכלית בסטודנטים מוכשרים.

ההנחות שהוא נעלם בסתיו 1944, בעת התגברות רדיפת היהודים בעקבות עליית מפלגת צלב החץ לשלטון בהונגריה, התבררו כשגויות. ליפוט קלוג הסתתר והגיח ממחבואו בינואר 1945<ref>[http://familytrees.genopro.com/Laszlo%20Homola/default.htm?page=Siklos-050327-ind00022.htm Siklós Albert visszaemlékezése]</ref> ומת במרץ בגיל 91. הוא הובא למנוחת עולמים בבית הקברות היהודי ברחוב קוזמה בבודפשט (חלקה 5B, שורה 10, קבר 13).

אשתו הייתה שרולטה גוטמן<ref>Előfordul Gutman alakban is.</ref> (1857–1941).<ref></ref> היא הייתה בתם של ליפוט גוטמן ומריה בראש, אותה נשא לאישה בג'נג'ש בינואר 1878.<ref></ref>

== עבודתו ==
תחומי המחקר שלו היו: גאומטריה השלכתית וגאומטריה פרויקטיבית וסינתטית. הוא היה אחד המתמטיקאים ההונגרים המשפיעים והפורים ביותר בתחום זה.

=== ספריו ===
* גאומטריה השלכתית, יצא לאור בתמיכה כספית של האקדמיה ההונגרית למדעים, בודפשט, 1903.
* אלמנטים של גאומטריה השלכתית (בשיטה סינתטית-גאומטרית), בעזרת האקדמיה ההונגרית למדעים, אגודת פרנקלין, 1892.
* תצורה של המשושים במשפט פסקל (משפט בגאומטריה של המישור, העוסק בנקודות המפגש של שתי שלשות של נקודות. את המשפט הוכיח בלז פסקל ב-1639.), קלוז'-נאפוקה, 1898.
* גאומטריה תיאורית, בתי הספר הריאליים לכיתות י'-יב' על פי תוכנית הלימודים. בודפשט, 1900.
* תיאור משטחים מעוקלים פשוטים, קלוז'-נאפוקה, 1909

== עבודות אחרות ==
* [http://real-eod.mtak.hu/1608/ על פרספקטיבות], בודפשט, 1882.

== לקריאה נוספת ==
* [http://mek.oszk.hu/00300/00355/html/index.html לקסיקון ביוגרפי הונגרי]
* John J. O'Connor és Edmund F. Robertson - [https://mathshistory.st-andrews.ac.uk/Biographies/Klug/ ליפוט קלוג]
* [http://www.oroklet.hu/bent.php מאגר בית קברות היהודי ברחוב קוזמה]
* רוברט אולאה-גאל : ליפוט קלוג (1854–1945), דפי מתמטיקה 18, (2012) 11–25.
* לקסיקון יהודי הונגרי. 1929 ליפוט קלוג
* [https://web.archive.org/web/20120727043321/http://www.emt.ro/hu/tevekenysegeink/digitalizalas/ חומרים דיגיטליים של EMT]
* Oláh-Gál Róbert: The Most Cited Hungarian Geometer of the Geometric Institution of the Technical University of Wien, [https://web.archive.org/web/20121108010819/http://www.mi.sanu.ac.rs/vismath/klug2009/Klug.pdf VISMATH], Electronic journal, Published by Mathematical Institute, Belgrade.
* מתמטיקאים של אוניברסיטת פרנץ יוזף בקלוז'-נאפוקה
* אוניברסיטת פרנץ יוזף ההונגרי מלכותית בקלוז'-נאפוקה

== קישורים חיצוניים ==

== הערות שוליים ==

קטגוריה:מתמטיקאים יהודים הונגרים
קטגוריה:נספי השואה
קטגוריה:בוגרי אוניברסיטת אטווש לוראנד בודפשט
קטגוריה:יהודים בשואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ג'נג'ש: אישים
קטגוריה:ילידי 1854
קטגוריה:הונגרים שנפטרו ב-1945